CELEX: E2001P0008
Language: da
Date: 2001-11-05 00:00:00
Title: Anmodning fra Borgarting lagmannsrett ved denne rets beslutning af 11. oktober 2001 om en rådgivende udtalelse fra EFTA-Domstolen i sagen Gunnar Amundsen og andre mod Vectura AS (Sag E-8/01)

Vigtig juridisk meddelelse

|

E2001P0008

Anmodning fra Borgarting lagmannsrett ved denne rets beslutning af 11. oktober 2001 om en rådgivende udtalelse fra EFTA-Domstolen i sagen Gunnar Amundsen og andre mod Vectura AS (Sag E-8/01)  

EF-Tidende nr. C 081 af 04/04/2002 s. 0020 - 0020 EF-Tidende nr. 134 af 06/06/2002 s. 0005 - 0005

Anmodning fra Borgarting lagmannsrett ved denne rets beslutning af 11. oktober 2001 om en rådgivende udtalelse fra EFTA-Domstolen i sagen Gunnar Amundsen og andre mod Vectura AS(Sag E-8/01)(2002/C 134/06)Borgarting lagmannsrett (Borgartings appelret), Norge, har ved sin beslutning af 11. oktober 2001, som indgik til EFTA-Domstolens dommerkontor den 5. november 2001, anmodet denne om at afgive en rådgivende udtalelse i sagen Gunnar Amundsen og andre mod Vectura AS om følgende spørgsmål:1. Er en markedsandel på over 60 % på det relevante marked tilstrækkeligt til at fastslå, at en virksomhed har en dominerede stilling i den i EØS-aftalens artikel 54 anførte betydning?2. Hvis spørgsmål 1 besvares benægtende: Er en markedsandel på over 60 % på det relevante marked i så fald tilstrækkeligt til at antage, at en virksomhed har en dominerende stilling i den i EØS-aftalens artikel 54 anførte betydning?3. Hvis spørgsmål 2 besvares bekræftende, og en virksomhed har en sådan markedsandel: Hvilke andre forhold på det relevante marked vil kunne bevirke, at virksomheden alligevel ikke har en dominerende stilling i den i EØS-aftalens artikel 54 anførte betydning?4. Hvis en dominerende virksomhed yder markedsføringsstøtte til nogle kunder og ikke til andre, vil en sådan adfærd i så fald kunne indebære misbrug i den i artikel 54 anført betydning, hvis denne markedsføringsstøttei) under ét skal betragtes som en prisrabat for den dominerende virksomheds distributionstjenester for de pågældende kunder?ii) under ét skal betragtes som kompensation for de markedsføringstjenester, som de pågældende kunder ufører for virksomheden?iii) til dels skal betragtes som kompensation for markedsføringstjenester, som de pågældende kunder udfører for virksomheden, og til dels som prisrabat for den dominerende virksomheds distributionstjenester for de pågældende kunder?5. Kan det tilfælde af, at en dominerende virksomhed uberettiget har behandlet sine kunder forskelligt, fastslås, at der er tale om overtrædelse af EØS-aftalens artikel 54, uden at det samtidig fastslås, at denne forskelsbehandling har skadet konkurrencen på det marked, hvor kunderne konkurrerer?